Након победе Беле гарде Карла Манерхајма у Финском грађанском рату 1918, покренут је бели терор против радника и потенцијалних левичара. Према финским студијама, током терора је у логоре послано око 80.000 људи, где је њих 11.783 умрло од глади и болести. Око 8.500 људи је смакнуто. У граду Лахтију је током једног дана 200 жена побијено експлозивним мецима. У Випурију, 600 црвеноармејаца било је поређано у три реда, након чега су сви побијени машинкама.